ક્રિષ્નાબેનની સારવાર અને ડિલિવરી કરાવનારાં ડૉ. નરેશ ભાનુશાલીએ જણાવ્યું કે, સામાન્ય રીતે સ્ત્રીબીજ અને પુરુષબીજના ફલિનીકરણ વખતે જો તેમાં વિભાજન થઈ જતું હોય તો જોડિયાં બાળકો જન્મતાં હોય છે. અલબત્ત, એકસાથે ચાર બાળકો જન્મવાનો કિસ્સો વીસ લાખ ડિલિવરીએ માંડ એકાદવાર નોંધાતો હોય છે. તબીબી પરિભાષામાં એકસાથે ચાર બાળકો જન્મવાની પરિસ્થિતિને Quadruplet (ક્વૉડ્રુપ્લેટ) કહેવાય છે. ડૉ. ભાનુશાલીએ જણાવ્યું કે અગાઉ મેં એકસાથે ત્રેલડાંની ડિલિવરી કરેલી છે. પરંતુ મારી ૧૬ વર્ષની કારકિર્દીમાં પહેલીવાર એકસાથે ચાર બાળકોની ડિલિવરી કરાવી છે.